Názov titulu: Majster komplimentov

Autor knihy: © Martin Čiernik

Ilustrácie & Foto: Pixbay, Fotobanka

Obálka: © Zuzi Maat

Vydanie: Prvé

Copyright © 2019 Martin Čiernik

Toto dielo je výhradným duševným vlastníctvom autora Martina Čiernika v zmysle Autorského zákona, zákona č. 185/2015 Z. z. v platnom a účinnom znení a jedine autor má k týmto dielam výhradné osobnostné a majetkové práva v zmysle ust. §§ 19 a 20 citovaného zákona. Predávajúci ako nadobúdateľ licencie od autora predáva diela autora s jeho súhlasom výhradne na osobné účely spotrebiteľov. Kupujúci – spotrebiteľ je oprávnený používať poskytnuté produkty výhradne na vlastné osobné účely, t. j. na účel, ktorý nie je priamo a ani nepriamo obchodný. Kupujúci – spotrebiteľ nie je oprávnený produkty nijakým spôsobom sprístupňovať novej verejnosti, t. j. šíriť a ani sprostredkúvať tretím osobám, nie je oprávnený produkty spracovať, pozmeniť, rozmnožovať a verejne rozširovať bez súhlasu autora.

Pre prípad porušenia autorských práv autora akoukoľvek formou a spôsobom, je predávajúci (ako aj samotný autor) oprávnený požadovať od Kupujúceho zmluvnú pokutu, ktorá bude vypočítaná ako súčin ceny on-line produktov v čase uzavretia zmluvy a osôb, ktorým boli on-line produkty Predávajúceho sprístupnené prostredníctvom neoprávnenej činnosti kupujúceho.

ISBN PDF: 978-80-570-1353-2

ISBN EPUB: 978-80-570-1354-9

ISBN MOBI: 978-80-570-1355-6

MAJSTER KOMPLIMENTOV

Poznáš ten super pocit, keď ti niekto blízky pochváli nový účes alebo tenisky? Asi každého z nás poteší, keď vidíme, že sme pre iných atraktívni. Cítime sa potom príjemnejšie a sebavedomejšie.

Poznáš však aj ten pocit, keď ti dáva kompliment niekto cudzí, vôbec mu to neveríš a v hlave ti prebehne: „No, nevtieraj sa a vyklop, čo odo mňa chceš.“? Možno sa ti už stalo, že si sa s niekým zoznámil a on ti vzápätí na to niečo pochválil štýlom napr. „máš dobré tričko“, no ty si sa necítil tak príjemne, ako keď ti dal kompliment niekto blízky. Možno ti to bolo až nepríjemné.

Prečo je to tak? Poďme sa na to pozrieť viac do hĺbky.

Tvojich blízkych pre niečo nazývaš tvojimi blízkymi. Vieš, že ťa (pravdepodobne) majú radi, vieš, že si môžete aspoň ako tak dôverovať, máte medzi sebou určitý vzťah a čo je najdôležitejšie, máš pri nich pocit DÔLEŽITOSTI. Niečím ste si ako rodina alebo dlhoroční kamaráti už prešli a viac menej si si istý, že ťa majú radi takého aký si a nepotrebujú ťa manipulovať nejakými komplimentmi. Preto im ich veríš a potešia ťa. Skrátka ich ZAUJÍMAŠ.

Čo sa však deje v našej hlave, ak dostaneme kompliment od cudzej osoby?

S takýmto človekom nemáme nič odžité, neprevláda medzi nami žiaden hlbší vzťah a asi nemožno povedať, že sa s ním máme radi keďže láska alebo pocit „mať niekoho rád“ sa buduje dlhodobo. Väčšinou nám v hlave blikne kontrolka „POZOR, niečo sa bude diať, prečo ma chváli, keď ma ani nepozná“ a ja sa necítim byť pre neho dôležitý a nemám pocit, že ho zaujímam. A následne sa uzavrieme.

Častokrát ľudia myslia komplimenty úprimne, ale podajú ich nesprávnym spôsobom a preto stratia význam.

Myslím, že na základe krátkej predošlej analýzy môžeme skonštatovať, že komplimenty od ľudí prijímame na základe emócií - ako veľmi sa cítime pre nich dôležití, ako veľmi máme pocit, že ich zaujímame.

Koniec ukážky